Jabarkan Kerjaya muzik dari Adnan Abu Hassan dalam bahasa melayu

Tidak lama selepas tamat pengajian, Adnan mula bekerja sebagai pemuzik dan penggubah susunan muzik untuk penerbitan album artis tempatan. Produksi pertama menampilkan beliau adalah untuk album Mata oleh Noor Kumalasari pada 1982. Setelah bekerjasama mencipta lagu untuk penyanyi yang telah mempunyai nama seperti Sudirman Arshad, Jay Jay, Aman Shah, Jamal Abdillah, Sheila Majid, Rahim Maarof,Azlina Aziz dan Aishah, beliau dilantik sebagai Pengarah A&R (CBS Records - kini Sony Music Entertainment Malaysia). Setelah itu beliau dilantik Pengarah Urusan di Happy Records (1991-1995) dan Suria Records (1995-1998). Ketika itu juga Adnan bertanggungjawab menjenamakan semula penyanyi pop Fauziah Latiff dibawah Happy Records, dan kemudian menaikkan nama penyanyi baharu seperti Nora Ariffin, Siti Nurhaliza, Camelia, Liza Hanim, Dayang Nurfaizah dan Misha Omar pernah menjadi perantisnya sebelum melanjutkan kerjaya mereka sebagai penyanyi profesional.

Tidak lama kemudian dia menjadi Pengarah A&R BMG Music dan Delima Records sebelum dilantik sebagai Pengetua dan Pengarah Jam Music Centre, Penerbit Album dan Komposer  yang juga Pengarah Kreatif bagi Jam / Treeman Corporation. Setelah terkenal sebagai komposer ternama, khidmat Adnan pernah digunakan oleh penyanyi terkenal seperti Ziana Zain, Ramlah Ram, Mas Idayu, Noraniza Idris, Erra Fazira dan bintang-bintang program TV realiti pada era 2000an. Beliau juga pernah memegang jawatan sebagai pengarah di saluran Dunia Hiburan TV atau DHTV, milik MiTV selain bergelar tenaga pengajar di dalam program realiti Akademi Fantasia dan Kilauan Emas.